AU ta yi Allah Wadai da harin Somaliya | Labarai | DW | 29.02.2016
AU ta yi Allah Wadai da harin Somaliya
Babban jami'in Tarayyar Afrika a Somaliya Francisco Caetano Madeira ya soki mummunan harin da kungiyar al-Shabbab ta kai a birnin Baidoa a ranar lahadin nan.
Birnin dai na Baidoa wanda ke samun kulawar dakarun hadaka na rundunar Tarayyar Afrika kimanin dubu 22 mai suna AMISOM ya fuskani harin kungiyar ta al-Shabbab ne a ranar lahadi nan. A inda mutane kimamin 30 suka hallaka a yayin da wasu 61 suka samu raunuka daban-daban.
A nasa bangaren gwamnan birnin Abdurashid Abdullahi ya ce, daga cikin wadanda suka sami raunuka, 15 suna nan cikin mawuyacin hali a inda ya kara da cewar harin ya faru akan cikin tsakiyar wani wajen hada-hadar harkoki ciki da mutane a birnin na Baidoa.
Tuni dai kungiyar ta Al-shabbab ta yi ikirarin cewar itace ke da alhakin harin na Somaliya.
Muhimman kalmomi Abdurashid Abdullahi, Francisco Caetano Madeira, AMISOM, Al-shabbab, Somaliya
Permalink https://p.dw.com/p/1I4Ft
Sudan: Arangama tsakanin 'yan sanda da masu zanga-zanga 20.01.2019
'Yan sanda a Sudan sun harba hayaki mai saka hawaye kan masu zanga-zanga yayin da suka kutsa zauren majalisar dokoki da ke birnin Omdurman al'amarin da ya fusata 'yan ba ruwan mu.